**CONTRACT DE PRESTARE SERVICII**

**nr. \_\_\_\_\_\_\_\_\_/\_\_\_.\_\_\_.2017**

În temeiul Legii nr. 98/2016 privind achiziţiile publice, s-a încheiat prezentul contract de prestare servicii,

**Între**

**Județul Harghita prin Consiliul Județean Harghita**, având sediul în Miercurea Ciuc, P-ţa Libertăţii nr. 5, judeţul Harghita, tel. 0266-207726, fax 0266-207725, având cod fiscal 4245763, cont bancar nr. RO25TREZ24A665050710101X, deschis la Trezoreria Miercurea – Ciuc, reprezentat prin **Borboly Csaba**, președinte, în calitate de **achizitor**, pe de o parte,

**şi**

***\_\_\_\_\_\_\_\_\_\_\_\_\_,*** având sediul \_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_ nr. \_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_\_\_\_ , fax \_\_\_\_\_\_\_\_, număr de înregistrare \_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_, având cont virament nr. \_\_\_\_\_\_\_\_\_\_\_\_\_\_\_\_\_, deschis la trezoreria \_\_\_\_\_\_\_\_\_\_\_\_\_\_\_, reprezentat prin \_\_\_\_\_\_\_\_\_\_\_\_\_\_\_\_\_, în calitate de **Prestator,**

**1. Definiții**

1.1. În prezentul contract următorii termeni vor fi interpretaţi astfel:

1. **Contract** – reprezintă prezentul contract şi toate anexele sale;
2. **Achizitor şi Prestator** - părţile contractante, aşa cum sunt acestea definite în preambulul prezentului contract;
3. **Preţul contractului** - preţul plătibil Prestatorului de către Achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract sau impuse prin lege;
4. **Servicii** - activităţile a căror prestare face obiectul contractului;
5. **Forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut şi care face imposibilă executarea şi, respectiv, îndeplinirea contractului. Sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
6. **Formular de ofertă** - actul juridic prin care Prestatorul şi-a manifestat voinţa de a se angaja din punct de vedere juridic în prezentul contract de achiziţie publică; oferta cuprinde propunerea financiară şi propunerea tehnică, complet şi integral.
7. **Caiet de sarcini** – conţine specificaţiile tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărui serviciu să fie descris în mod obiectiv astfel încât să corespundă necesităţii Achizitorului. Specificaţiile tehnice definesc, după caz şi fără a se limita la cele ce urmează, caracteristici referitoare la nivelul calitativ, tehnic şi de performanţă, cerinţe privind impactul asupra mediului, siguranţa în exploatare, dimensiuni, terminologie, simboluri, teste şi metode de testare, ambalare, etichetare, marcare şi instrucţiuni de utilizare a produsului, tehnologii şi metode de producţie, precum şi sisteme de asigurare a calităţii şi condiţii pentru certificarea conformităţii cu standarde relevante sau altele asemenea.
8. **Grafic de prestare a serviciilor** – eşalonarea serviciilor în limita termenului de prestare propus prin ofertă.
9. **Graficul de plăţi** – eşalonarea plăţilor, situaţiilor provizorii până la nivelul prețului contractului.
10. **Propunerea tehnică** – parte a ofertei elaborată pe baza cerinţelor din caietul de sarcini sau după caz din documentaţia descriptivă.
11. **Propunerea financiară** - parte a ofertei ce cuprinde toate informaţiile cu privire la preţ, tarif, toate celelalte condiţii financiare şi comerciale corespunzătoare satisfacerii cerinţelor solicitate prin documentaţia de atribuire;
12. **Durata contractului** – perioada de timp în care contractul produce efecte juridice,
13. **Durata de prestare** - durata de timp angajată prin oferta de prestare conform graficului de eşalonare a serviciilor, se calculează de la data menționată în ordinul de începere a contractului;
14. **Obiectul contractului** - executarea şi finalizarea serviciilor definite în caietul de sarcini.
15. **Zi** - zi calendaristică, dacă nu se prevede în mod expres altfel;
16. **An** – o perioadă de 365 de zile consecutive.

1.2. În prezentul Contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

**2. Obiectul Contractului**

**2.1.** Prestatorul se obligă să presteze **Servicii de supraveghere a lucrărilor aferente investiţiei: “*Pod pe drumul județean DJ123F, km 3+920, peste râul Olt, între localitățile Ciba-Ciceu****” ,* cod CPV 71520000-9 Servicii de supraveghere a lucrărilor, în perioada convenită şi în conformitate cu obligaţiile asumate prin prezentul contract.

**2.2.** Achizitorul se obligă să plătească preţul convenit în prezentul contract pentru serviciile prestate în mod corespunzător şi în deplină concordanţă cu termenii şi condiţiile prezentului Contract, precum şi cu prevederile legale aplicabile.

**3. Prețul contractului**

**3.1.** Preţul convenit pentru îndeplinirea contractului, plătibil prestatorului de către achizitor, este de **\_\_\_\_\_\_%** din valoarea lucrărilor executate, fără TVA, la care se adaugă TVA. Valoarea totală a contractului nu va depăşi suma **de \_\_\_\_\_\_\_\_\_ lei fără TVA**, respectiv **\_\_\_\_\_\_\_\_\_\_\_lei cu TVA.**

**3.2.** Sursa de finanţare: buget local.

**4. Durata contractului și durata de prestare**

**4.1.** Prezentul contract produce efecte începând cu data semnării și înregistrării la sediul achizitorului, până la data eliberării garanției de bună execuție conform art. 20.4.

**4.2.** Prestatorul se obligă să presteze serviciile pe tot parcursul lucrărilor de execuție și să participe la recepția la terminarea lucrărilor și la recepţia finală, care va avea loc la 15 zile după expirarea perioadei de garanție a lucrărilor, conform graficului de prestare a serviciilor.

**4.3.** Modificarea din orice motiv a duratei de execuţie a lucrărilor faţă de cele prevăzute sau estimate la momentul încheierii Contractului, amânarea recepţiei sau orice alte incidente similare, cu privire la lucrările care fac obiectul serviciilor prestate de către Prestator, vor modifica în mod corespunzător, de drept, durata de prestare, respectiv graficul de prestare a serviciilor, fără a face posibilă orice pretenție financiară sau de altă natură a Prestatorului suplimentar faţă de cele prevăzute prin Contract.

**5. Executarea Contractului**

**5.1.** Executarea Contractului începe după constituirea de către Prestator a garanţiei de bună execuţie și după emiterea ordinului administrativ de începere a Contractului, la data stabilită prin ordinul administrativ de începere.

**5.2.** Executarea Contractului din partea Prestatorului este continuă, iar obligaţiile prevăzute în sarcina sa formează un tot indivizibil, executarea lor întocmai şi integral fiind de esenţa prezentului Contract.

**6. Documentele contractuale**

**6.1.** Documentele contractuale privind prezentul Contract sunt:

a) necesități minime obligatorii;

b) propunerea tehnică;

c) propunerea financiară.

**6.2.** Documentele enumerate la art. 6.1 se constituie în anexe la prezentul contract și fac parte integrantă din aceasta.

**6.3.** În cazul oricărei contradicții între documentele enumerate la art. 6.1 prevederile lor vor prevala în conformitate cu succesiunea de la art. 6.1.

**6.4.** În cazul oricărei contradicţii între prevederile prezentului Contract şi documentele prevăzute la art. 6.1. de mai sus, vor prevala dispoziţiile contractului.

**7. Standarde**

**7.1.** Serviciile prestate în baza contractului vor respecta prevederile Legii nr. 10/1995 privind calitatea în construcţii, cu modificările și completările ulterioare, ale Ordinului ministrului dezvoltării regionale și turismului nr. 1496/2011 pentru aprobarea Procedurii de autorizare a diriginților de șantier, cu modificările și completările ulterioare, toate dispoziţiile legale aplicabile, precum și standardele prezentate de către Prestator în propunerea sa tehnică, respectiv, în cazul în care acestea lipsesc sau sunt lacunare, cele specificate în caietul de sarcini întocmit de către Achizitor ori în documentele accesorii ale acestuia.

**8. Codul de conduită**

**8.1.** Prestatorul va acționa întotdeauna loial și imparțial și ca un consilier de încredere pentru Achizitor. Se va abține să facă afirmații publice în legătură cu serviciile prestate fără să aibă acordul prealabil al Achizitorului, precum și să participe în orice activități care sunt sau ar putea să fie în conflict de interese cu obligațiile sale contractuale în raport cu Achizitorul. Nu va angaja Achizitorul în nici un fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

**8.2.** Dacă Prestatorul sau angajaţii, colaboratorii, experții, agenții sau subcontractanţii săi se oferă să dea, ori sunt de acord să ofere ori să dea, ori dau de înţeles în orice mod că ar fi de acord să ofere ori să dea sau dau efectiv, personal sau printr-o persoană interpusă oricărei persoane mită, bunuri în dar, facilități ori comisioane în scopul de a determina ori recompensa îndeplinirea ori neîndeplinirea oricărui act sau fapt privind prezentul Contract sau orice alt contract încheiat cu Achizitorul, ori pentru a favoriza sau a defavoriza orice persoană în legătură cu prezentul Contract sau cu orice alt contract încheiat cu Achizitorul, Achizitorul poate decide încetarea contractului conform art. 17 fără a aduce atingere niciunui drept anterior dobândit de Prestator în baza Contractului.

**9. Conflictul de interese**

**9.1.** Prestatorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului Contract. Conflictele de interese pot apărea în mod special ca rezultat al intereselor economice, legăturilor de rudenie ori afinitate, sau oricăror alte legături ori interese comune. Orice conflict de interese potenţial sau efectiv, apărut după semnarea prezentului Contract trebuie notificat în scris Achizitorului fără întârziere.

**9.2.** Achizitorul își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera necesar. Prestatorul are obligația de a se asigura că personalul său nu se află într-o situație care ar putea genera conflict de interese. Prestatorul va înlocui imediat și fără vreo compensație din partea Achizitorului orice membru al personalului său, care se regăsește într-o astfel de situație.

**9.3.** Prestatorul are obligația de a evita orice contact care ar putea să-i compromită independența ori pe cea a personalului său. Dacă Prestatorul eșuează în a-și menține independența, Achizitorul, fără afectarea dreptului său de a obține repararea prejudiciului ce i-a fost cauzat ca urmare a situației de conflict de interese, va putea decide rezilierea prezentului Contract în condițiile prevăzute la art. 17.

**10. Despăgubiri**

**10.1.** Prestatorul va garanta și va despăgubi pe cheltuiala sa Achizitorul, pe agenții și salariații acestuia, pentru și împotriva tuturor acțiunilor în justiție, revendicărilor, pierderilor și pagubelor rezultate din orice acțiune sau omisiune a Prestatorului și a angajaţilor, colaboratorilor sau subcontractanţilor săi, în executarea prezentului Contract, inclusiv împotriva oricărei încălcări ale prevederilor legale sau a drepturilor terților, privind brevetele, mărcile comerciale, modelele sau desenele industriale ori alte forme de proprietate intelectuală, precum și dreptul de autor şi alte drepturi conexe.

**10.2.** După executarea serviciilor, Prestatorul va putea fi ținut răspunzător pentru orice încălcare a obligațiilor sale prevăzute în Contract ori în dispoziţiile legale aplicabile, într-un interval de timp stabilit conform legii care guvernează Contractul.

**10.3.** Prestatorul răspunde, inclusiv material/financiar, pentru corectitudinea, realitatea, legalitatea, exactitatea, şi conformitatea datelor din documentele semnate/vizate.

**11. Obligațiile Prestatorului**

**11.1.** Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat, în conformitate cu standardele şi/sau performanţele prezentate în propunerea tehnică și în conformitate cu prevederile Legii nr. 10/1995 privind calitatea în construcţii, cu modificările și completările ulterioare, a Ordinului ministrului dezvoltării regionale și turismului nr. 1496/2011 pentru aprobarea Procedurii de autorizare a diriginților de șantier, cu modificările și completările ulterioare.

**11.2.** Prestatorul are obligaţia de a supraveghea prestarea serviciilor, de a asigura resursele umane, materiale, instalaţiile, echipamentele sau altele asemenea, fie de natură provizorie, fie definitive cerute de şi pentru Contract, în măsura în care necesitatea asigurării acestora este prevăzută în Contract sau se poate deduce în mod rezonabil din Contract.

**11.3.** Prestatorul este pe deplin responsabil pentru prestarea serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

**11.4.** (1) Prestatorul trebuie să obțină, să păstreze și să furnizeze achizitorului dovada asigurării profesionale în condițiile prevăzute la art. 11.6, lit. q, în termen de 20 zile de la semnarea contractului.

(2) În situația neprezentării dovezii în interiorul termenului menționat la alin. (1), Achizitorul va putea decide rezilierea prezentului contract în condițiile prevăzute la art. 17.

**11.5.** (1) Prestatorul îl desemnează prin prezentul pe domnul \_\_\_\_\_\_\_\_\_\_\_\_\_\_\_, autorizat ca diriginte de şantier conform autorizaţiei nr. \_\_\_\_\_\_\_\_\_\_\_\_\_\_\_\_, emis de către ISC, ca persoană fizică autorizată dedicată executării obligaţiilor specifice din prezentul Contract; autorizațiile sunt anexate în copie prezentului Contract. Prestatorul declară şi garantează că persoana desemnată dispune de autorizaţie pentru domeniul şi categoria de importanţă a construcţiei corespunzătoare în raport cu lucrările şi serviciile definite în art. 2.1. din prezentul.

(2) Prestatorul va răspunde solidar cu persoana fizică desemnată pentru îndeplinirea tuturor obligaţiilor decurgând din prevederile legale sau din dispoziţiile Contractului, precum şi pentru menţinerea valabilă a autorizaţiei persoanei desemnate, pe toată durata de executare a prezentului contract.

(3) La cererea expresă a Achizitorului sau în cazul în care persoana desemnată nu mai îndeplineşte cerinţele şi condiţiile legale pentru a avea calitatea de diriginte de şantier, Prestatorul îl va înlocui imediat cu o persoană care corespunde criteriilor legale.

(4) În cazul în care Prestatorul înlocuieşte din orice motiv persoana desemnată, va notifica imediat în scris Achizitorul de acest fapt şi îi va comunica toate datele de identificare şi de contact ale persoanei nou desemnate.

**11.6.** În perioada de pregătire a executării lucrărilor Prestatorul are în principal următoarele obligații:

1. verifică existenţa autorizaţiei de construire, precum şi îndeplinirea condiţiilor legale cu privire la încadrarea în termenul de valabilitate;
2. verifică concordanţa dintre prevederile autorizaţiei de construire, certificatului de urbanism, avizelor, acordurilor şi ale proiectului;
3. studiază proiectul, caietele de sarcini, tehnologiile şi procedurile prevăzute pentru realizarea construcţiilor;
4. verifică existenţa tuturor pieselor scrise şi desenate din proiect, inclusiv existenţa studiilor solicitate prin certificatul de urbanism sau prin avize şi concordanţa dintre prevederile acestora;
5. verifică existenţa şi valabilitatea vizelor, acordurilor, expertizei tehnice, precum şi a modului de preluare a condiţiilor impuse de acestea în proiect;
6. verifică respectarea reglementărilor cu privire la verificarea proiectelor de către verificatori de proiecte atestaţi şi însuşirea acestora de către expertul tehnic atestat, acolo unde este cazul;
7. verifică dacă este precizată în proiect categoria de importanţă a construcţiei;
8. verifică existenţa în proiect a programelor de faze determinante;
9. verifică existenţa proiectului sau a procedurilor de urmărire specială a comportării în exploatare a construcţiilor, dacă aceasta va fi instituită;
10. preia amplasamentul şi reperele de nivelment şi le predă executantului, libere de orice sarcină;
11. participă, împreună cu proiectantul şi cu executantul, la trasarea generală a construcţiei şi la stabilirea bornelor de reper;
12. predă către executant terenul rezervat pentru organizarea de şantier;
13. verifică existenţa "Planului calităţii" şi a procedurilor/instrucţiunilor tehnice pentru lucrarea respectivă;
14. verifică existenţa documentelor cu privire la calitatea produselor pentru construcţii, respectiv corespondenţa calităţii acestora cu prevederile cuprinse în proiect/documentele contractului;
15. verifică existenţa anunţului de începere a lucrărilor la emitentul autorizaţiei şi la ISC;
16. verifică existenţa panourilor de identificare şi vizualizare a investiţiei, dacă acestea corespund prevederilor legale/contractuale şi dacă sunt amplasate la loc vizibil;
17. are obligaţia de a încheia conform legislației în vigoare, o asigurare de răspundere civilă profesională, înainte de începerea prestării serviciilor contractate.
18. asigurarea se va emite de către o agenție de asigurare autorizată. Contravaloarea primelor de asigurare va fi suportată de către Prestator.
19. are obligația de a prezenta Achizitorului, ori de căte ori i se va cere, polița sau polițele de asigurare și recipsele pentru plata primelor curente (actualizate). În cazul neprezentării poliței de asigurare, solicitate repetat, după un termen rezonabil de 30 zile, Achizitorul va putea decide rezilierea prezentului contract în condițiile prevăzute la art. 17

**11.7.** În perioada de executare a lucrărilor Prestatorul are următoarele obligații:

1. urmăreşte realizarea construcţiei în conformitate cu prevederile contractului, a proiectelor, a caietelor de sarcini şi a reglementărilor tehnice în vigoare;
2. verifică existenţa documentelor de certificare a calităţii produselor pentru construcţii, respectiv corespondenţa calităţii acestora cu prevederile cuprinse în caietul de sarcini, contract sau proiect, după caz, și certificatele de calitate și respectarea legislaţiei cu privire la transportul materialelor la locul punerii în operă);
3. verifică respectarea legislaţiei cu privire la materialele utilizate (existenţa documentelor de atestare a calităţii, transportul la locul punerii în operă, corespondenţa calităţii acestora cu prevederile din certificatele de calitate, din contract, din proiect);
4. interzice utilizarea produselor pentru construcţii (inclusiv semifabricate şi prefabricate) necorespunzătoare sau fără certificate de conformitate, declaraţii de conformitate sau agrement tehnic;
5. interzice utilizarea de procedee şi echipamente noi, neagrementate tehnic sau cu agremente tehnice la care avizul tehnic a expirat;
6. verifică respectarea tehnologiilor de execuţie, aplicarea corectă a acestora, în vederea asigurării nivelului calitativ prevăzut în documentaţia tehnică, în contract şi în normele tehnice în vigoare;
7. verifică respectarea "Planului calităţii", a procedurilor şi instrucţiunilor tehnice pentru lucrarea respectivă;
8. interzice executarea de lucrări de către persoane neautorizate, conform reglementărilor tehnice în vigoare, și executarea de lucrări de către personal necalificat;
9. participă la verificarea lucrărilor ajunse în faze determinate;
10. efectuează verificările prevăzute în normele tehnice, semnează și ștampilează documentele întocmite ca urmare a verificărilor, respectiv procese-verbale în faze determinante, procese-verbale de recepţie calitativă ale lucrărilor ce devin ascunse, prelevare probe, ataşamente, etc., după caz;
11. asigură convocarea de către executant a reprezentantului Inspectoratului Teritorial în Construcţii, ori de câte ori este necesar conform legii;
12. asistă la prelevarea probelor de la locul de punere în operă;
13. urmăreşte realizarea lucrărilor din punct de vedere tehnic, pe tot parcursul execuției acestora și admite la plată numai lucrările corespunzătoare din punct de vedere cantitativ și calitativ;
14. dispune executantului, după caz, sistarea execuţiei, demolarea sau refacerea lucrărilor executate necorespunzător, în baza soluţiilor elaborate de proiectant sau de persoanele abilitate prin lege pentru elaborarea acestora;
15. transmite proiectantului, prin intermediul investitorului, sesizările proprii, ale organelor abilitate, precum şi ale altor participanţi la realizarea construcţiei privind neconformităţile şi neconcordanţele apărute pe parcursul execuţiei;
16. informează operativ investitorul privind deficienţele de ordin calitativ constatate, în vederea dispunerii de măsuri și, după caz, propune oprirea lucrărilor;
17. verifică, în calitate de reprezentant al beneficiarului, respectarea prevederilor legale în cazul schimbării soluţiilor tehnice pe parcursul execuţiei lucrărilor;
18. avizează dispoziţiile de şantier emise de proiectant;
19. anunţă ISC privind oprirea/sistarea executării lucrărilor de către investitor/beneficiar pentru o perioadă mai mare de timp, exceptând perioada de timp friguros, şi verifică punerea în siguranţă a construcţiei, conform proiectului;
20. anunţă ISC privind reluarea lucrărilor la investiţiile la care a fost oprită/sistată executarea lucrărilor de către investitor/beneficiar pentru o perioadă mai mare de timp, exceptând perioada de timp friguros;
21. efectuează, în numele Achizitorului, activitatea pe linie financiară, de verificare şi decontare a lucrărilor executate. Este responsabil pentru cantităţile de lucrări confirmate, pentru calitatea lucrărilor acceptate spre plată respectiv pentru exactitatea, legalitatea şi conformitatea datelor din documentele semnate;
22. urmăreşte respectarea de către executant a dispozițiilor și/sau măsurilor dispuse de proiectant, de Achizitor sau de organele abilitate;
23. urmăreşte respectarea sistemului de asigurare a calităţii la executant;
24. preia documentele de la executant şi proiectant şi completează cartea tehnică a construcţiei cu toate documentele prevăzute de reglementările legale;
25. urmăreşte dezafectarea lucrărilor de organizare de şantier şi predă terenul deţinătorului acestuia;
26. pe baza situațiilor de lucrări, atașamentelor, certificatelor de calitate/garanție/conformitate, rezultatelor analizelor de laborator și a documentelor prevăzute în Anexa nr. 1 la contractul de execuție de lucrări, înaintate de către Executant dirigintelui de șantier, în urma examinării, inspecției, măsurătorii și/sau testării, dirigintele de șantier are obligația de a întocmi Certificatul interimar sau Certificatul final de plată, după caz, pe care îl prezintă spre aprobare Achizitorului, însoțită de documentele înaintate de către executant în termen de cel mult 15 de zile calculate de la primirea acestor documente. În măsura în care Executantul omite transmiterea unor documente dintre cele enumerate anterior sau nu transmite niciunul din aceste documente, Prestatorul are obligația de a solicita executantului transmiterea sau completarea documentației, precum și de a sesiza Achizitorul.

**11.8**. La recepţia lucrărilor Prestatorul are următoarele obligații:

1. participă la recepţia lucrărilor, asigură secretariatul recepţiei şi întocmeşte actele de recepţie;
2. urmăreşte soluționarea obiecțiilor cuprinse în anexele procesului-verbal de recepţie la terminarea lucrărilor și realizarea recomandărilor comisiei de recepție;
3. predă Achizitorului actele de recepţie, documentaţia tehnică şi economică a construcţiei împreună cu cartea tehnică a construcţiei.

**11.9.** După recepţia la terminarea lucrărilor Prestatorul are următoarele obligații:

1. urmăreşte rezolvarea remedierilor cuprinse în anexa procesului-verbal de recepţie la terminarea lucrărilor;
2. somează executantul în cazul nerespectării de acesta a obligaţiilor contractuale;
3. notifică executantul cu privire la defecţiunile care au apărut în perioada de garanţie şi pe care executantul trebuie să le remedieze pe cheltuiala sa, cu înștiințarea Achizitorului.

**11.10.** Prestatorul va îndeplini toate atribuţiile şi obligaţiile dirigintelui de şantier prevăzute în Ordinul ministrului dezvoltării regionale și turismului nr. 1496/2011 pentru aprobarea Procedurii de autorizare a diriginților de șantier, cu modificările și completările ulterioare, respectiv cele care decurg din calitatea sa de diriginte de şantier, chiar nespecificate în acte normative, dar subînţelese şi accesorii obligaţiilor expres statuate prin dispoziţiile legale sau cele contractuale.

**11.11.** Prestatorul va acorda asistență Achizitorului în pregătirea și emiterea oricărei reclamații ale Achizitorului. Prestatorul trebuie să raporteze imediat Achizitorului orice eveniment sau dispută care necesită intervenția acestuia și îl va asista pe Achizitor în rezolvarea oricărei probleme pe șantier.

**11.12.** Prestatorul are obligația înștiințării Achizitorului cu privire la orice problemă existentă sau potențială, care poate apărea în legătură cu contractul de lucrări și propune recomandări pentru posibile soluții.

**11.13**. În eventualitatea în care lucrările nu sunt executate în ritmul stabilit și se acumulează întârzieri, prestatorul este obligat să anunțe antreprenorul și Consiliul Județean Harghita asupra măsurilor ce se pot lua pentru corectarea situației. La constatarea ritmului de lucru nesatisfăcător al antreprenorului prestatorul va solicita luarea măsurilor necesare pentru recuperarea întârzierilor și pentru a se conforma programului de lucrări.

**11.14.** Dacă programul de lucru stabilit de antreprenor o cere, prestatorul va supraveghea lucrările mai mult de 8 ore pe zi, precum și în zilele de odihnă și sărbătoare.

**11.15.** Prestatorul va participa la toate întâlnirile organizate de antreprenor, pe șantier, cu reprezentanți ai Inspectoratului de Stat în Construcții și cu reprezentanții proiectantului. Astfel de întâlniri sunt organizate pentru inspecția lucrărilor executate în faze determinante ale construcției, care sunt definite în detaliile de execuție în conformitate cu Legea nr. 10/1995 cu privire la calitatea lucrărilor în construcții.

**11.16.** La solicitarea Achizitorului sau a antreprenorului prestatorul se va prezenta în termen de cel mult 48 de ore la amplasamentul lucrării ori la sediul Achizitorului, cu documentele solicitate.

**11.17.** Prestatorul se obligă să asigure transportul persoanelor desemnate de către Achizitor în vederea efectuării unor verificări comune la execuția lucrărilor, ori de câte ori acest lucru este necesar pentru îndeplinirea contractului și este solicitat de către Achizitor.

**12. Obligațiile Achizitorului**

**12.1.**  Achizitorul are obligaţia de a pune la dispoziţia Prestatorului documentaţiile tehnice cu autorizaţiile de construire aferente. Aceste documente vor fi returnate Achizitorului la încetarea Contractului din orice motive.

**12.2.** Achizitorul va colabora, atât cât este posibil, cu Prestatorul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

**12.3.** Achizitorul se obligă să plătească preţul către Prestator în termenul și în condițiile convenite în prezentul Contract.

**13. Certificatele de plată, rapoartele interimare și finale**

**13.1.** Prestatorul are obligația de a elabora rapoarte interimare și un raport final pe perioada executării Contractului. Aceste rapoarte vor cuprinde o parte narativă și o parte cu date financiare. Rapoartele se vor emite lunar, respectiv la finalizarea fiecărei faze intermediare de execuţie, conform graficului de execuţie. Prestatorul va întocmi de asemenea orice raport solicitat de către Achizitor cu privire la executarea Contractului, respectiv cu privire la orice aspect privind execuţia lucrărilor definite la art. 2.1. din prezentul Contract.

**13.2.** Cu 15 zile înainte de sfârșitul perioadei de execuție a contractului, Prestatorul va întocmi şi va înainta Achizitorului un raport final.

**13.3.** (1) Toate documentele de decontare ale antreprenorului vor fi însoțite de un certificat de plată interimar sau final, de un raport interimar sau final privind serviciile prestate, de situațiile de lucrări aferente lucrării supervizate, semnate și ștampilate de către Prestator, respectiv de certificate de recepţie calitative cu privire la lucrările supervizate şi finalizate în perioada la care se referă factura, dacă e cazul, emise de către Prestator, ce vor fi înaintate spre avizare şi aprobare Achizitorului.

(2) Documentele de decontare ale antreprenorului neînsoțite de raportul dirigintelui, de documentele din Anexa nr. 1 la Contractul de lucrări și de situațiile de lucrări întocmite conform prevederilor alin. (1) nu vor fi onorate, iar penalitățile aferente acestei întârzieri vor fi în sarcina Prestatorului, cu titlu de despăgubiri.

(3) Modelul certificatului de plată va fi cel transmis Prestatorului de către Achizitor odată cu semnarea Contractului

**13.4.** Achizitorul, în termen de 15 de zile de la primirea rapoartelor și certificatelor va notifica Prestatorului decizia sa cu privire la acestea, cu indicarea motivelor în cazul respingerii acestora sau al solicitării unor modificări.

**13.5.** În situația în care un raport, certificat sau alt document este aprobat de către Achizitor condiționat de operarea unor modificări de către Prestator, Prestatorul are obligația efectuării modificărilor într-un termen ce nu va depăși 5 zile de la primirea solicitării de la Achizitor.

**13.6.** Aprobarea unui document, raport, certificat etc., respectiv achitarea unei facturi nu va fi interpretat în nici un caz ca un act de descărcare şi nu va exonera în niciun fel, direct sau indirect, parţial sau integral, Prestatorul de răspundere cu privire la calitatea, cantitatea, efectivitatea, conformitatea lucrărilor sau orice alt aspect similar cu privire la aceste, la materialele folosite, costurile reale etc.

**14. Începere, finalizare, întârzieri, sistare**

**14.1.** (1) Prestatorul are obligaţia de a începe prestarea serviciilor la data stabilită în ordinul de începere a contractului.

(2) În cazul în care Prestatorul suferă întârzieri datorate în exclusivitate Achizitorului, părţile vor stabili de comun acord prelungirea perioadei de prestare a serviciului, fără vreo obligaţie suplimentară de orice natură din partea Achizitorului.

**14.2.** (1) Serviciile prestate în baza Contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data începerii prestării serviciilor. Prestarea serviciilor la termenele specificate este considerată de către părţi o condiţie esenţială a prezentului Contract

(2) În cazul în care există motive de întârziere ce nu se datorează nici direct, nici indirect Prestatorului, acesta poate solicita prelungirea perioadei de prestare a serviciilor sau a oricărei faze a acestora. În cazul în care Achizitorul consideră justificată solicitarea şi prelungirea nu ar cauza întârzieri semnificative în execuţia lucrărilor de construcţie prevăzute la art. 2.1., respectiv nu ar influenţa în mod negativ îndeplinirea obligaţiilor legale sau contractuale ale Achizitorului, decurgând din contracte cu terţe persoane, inclusiv eventuale contract de finanţări, Părţile vor revizui, de comun acord, perioada de prestare şi vor semna un act adiţional.

(3) În cazul în care prelungirea nu este posibilă fără a cauza daune de orice natură Achizitorului sau a-i crea dificultăţi în îndeplinirea altor obligaţii, inclusiv faţă de terţe persoane, Prestatorul va face tot posibilul pentru a se încadra în termenele iniţiale, inclusiv efectuarea de ore suplimentare, angajarea de personal suplimentar etc., fără a avea pretenţii financiare suplimentare faţă de Achizitor.

**14.3.** Dacă pe parcursul îndeplinirii contractului Prestatorul nu respectă graficul de prestare sau există riscul de a nu se încadra în acest grafic, Prestatorul are obligaţia de a notifica în scris acest lucru imediat Achizitorului. Modificarea datei/perioadelor de prestare asumate în graficul de prestare se face numai cu acordul părților, prin act adiţional.

**14.4.** Cu excepţia cazului de forță majoră şi în afara cazului în care Achizitorul este de acord cu o prelungire a duratei de prestare conform art. 14.2, o întârziere în îndeplinirea contractului dă dreptul Achizitorului de a solicita penalităţi Prestatorului potrivit prevederilor art. 16.

**14.5.** În caz de întârziere mai mare de 15 zile, respectiv în caz de întârziere repetată (în sensul prezentului contract întârziere repetată va însemna două cazuri consecutive de nerespectare a graficului ori trei cazuri neconsecutive de întârziere în orice perioadă în decursul executării Contractului) Achizitorul va avea dreptul de a rezilia prezentul Contract conform dispoziţiilor art. 17 de mai jos.

**15. Modalităţi de plată**

**15.1.** Pentru serviciile prestate Prestatorul va emite facturi. Facturile vor fi însoțite de un raport interimar sau final și de un certificat de plată interimar sau final, potrivit art. 13. şi de toate documentele justificative aferente, dacă e cazul.

**15.2.** (1) Achizitorul va verifica facturile emise, împreună cu documentele anexate, în termen de 15 zile de la predarea lor de către Prestator, iar în cazul în care consideră necesar, va solicita precizări sau informaţii suplimentare.

(2) Achizitorul va refuza factura sau va solicita modificarea facturii, după cum va considera necesar, în cazul în care serviciile listate nu au fost prestate, nu au fost prestate corespunzător ori integral, dacă documentele anexate nu sunt corespunzătoare sau complete, factura nu conţine toate informaţiile necesare ori nu corespunde sub orice aspect condiţiilor prevăzute în prezentul Contract.

**15.3.** În cazul în care Achizitorul aprobă factura iniţială sau modificată conform solicitărilor, aceasta se va plăti în termen de 30 zilede la primirea sa de către Achizitor.

**16. Penalităţi, daune-interese**

**16.1.** În cazul în care Prestatorul nu îşi îndeplineşte sau nu îşi îndeplineşte corespunzător obligaţiile asumate prin Contract, Achizitorul are dreptul de a-i pretinde plata unei penalităţi de întârziere de 0,03% din prețul serviciilor neprestate sau prestate necorespunzător/cu întârziere, pentru fiecare zi de întârziere până la îndeplinirea efectivă şi corespunzătoare a obligaţiilor. Penalităţile vor putea depăşi suma asupra cărora se calculează.

**16.2.** În cazul în care Achizitorul nu plăteşte facturile fiscale în condiţiile şi la termenul prevăzut în art. 15.3 de mai sus, Prestatorul are dreptul de a-i solicita plata unei penalităţi de întârziere de 0,03% din suma datorată scadentă, pentru fiecare zi de întârziere, până la îndeplinirea efectivă a obligaţiei de plată.

**17. Rezilierea contractului din inițiativa Achizitorului**

**17.1.** Achizitorul poate rezilia contractul cu efecte depline, fără termen de graţie, fără necesitatea îndeplinirii unei alte formalități și fără intervenția vreunei autorități sau instanțe de judecată și/sau arbitrale, printr-o simplă notificare adresată Prestatorului, în oricare dintre situațiile următoare:

a) Prestatorul îşi încalcă oricare din obligaţiile decurgând din prezentul Contract sau din dispoziţiile legale sau nu execută serviciile conform prezentului Contract ori în conformitate cu prevederile legale aplicabile;

b) Prestatorul nu se conformează în perioadă de timp specificată în notificarea emisă de către Achizitor, prin care i se solicită remedierea executării necorespunzătoare sau neexecutării obligațiilor din prezentul Contract;

c) Prestatorul cesionează contractul sau subcontractează oricare dintre obligaţiile sale decurgând din prezentul contract ori cesionează integral sau parţial drepturile sale decurgând din prezentul Contract, fără aprobarea prealabilă scrisă a Achizitorului;

d) Prestatorul face obiectul unei cereri de declarare a stării de insolvenţă, de declanşare a procedurii de faliment, reorganizare, dizolvare, lichidare voluntară, intră sub administrare judiciară sau sub controlul altei autorități, și-a suspendat activitatea, sau se află într-o situație asemănătoare rezultând dintr-o procedură similară reglementată de lege;

e) Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

f) Persoana desemnată de către Prestator conform art. 11.5 nu mai corespunde cerinţelor legale cu privire la prestarea serviciilor de diriginte de şantier si Prestatorul nu îl înlocuieşte efectiv în termen de 5 zile de la intervenirea situaţiei de necorespundere cu o persoană corespunzătoare din punct de vedere legal şi profesional.

g) Prestatorul se află în culpă profesională gravă ce poate fi dovedită prin orice mijloc de probă;

h) împotriva Prestatorului a fost pronunțată a hotărâre de condamnare cu privire la fraudă, corupție, implicare într-o organizație criminală sau orice altă activitate ilegală;

i) are loc orice modificare organizațională care implică o schimbare cu privire la personalitatea juridică, natura sau controlul Prestatorului;

j) apariția oricărei alte incapacități care să împiedice executarea sau să creeze dificultăţi semnificative în executarea prezentului contract;

k) apariţia unor circumstanţe care nu au putut fi prevăzute la data încheierii contractului şi care conduc la modificarea efectelor clauzelor contractuale în aşa măsură încât îndeplinirea Contractului ar fi contrară interesului public;

l) prestatorul nu furnizează garanțiile sau asigurările solicitate, sau persoana care furnizează garanția sau asigurarea nu este în măsură să își îndeplinească

m) alte cazuri prevăzute expres în prezentul contract ori în legile aplicabile.

**17.2.** (1) În caz de reziliere a Contractului Achizitorul va fi îndreptățit să recupereze de la Prestator, fără a renunța la celelalte remedii la care este îndreptățit în baza Contractului sau în baza legii, orice pierdere sau prejudiciu suferit, inclusiv daunele indirecte sau de imagine.

(2) De asemenea, în cazul rezilierii contractului din culpa Prestatorului, acesta datorează Achizitorului daune-interese în cuantum de 20% din prețul total al contractului.

**17.3.** Prestatorul nu are dreptul să pretindă, suplimentar față de sumele ce i se cuvin pentru serviciile efectiv prestate, despăgubiri pentru orice altă pierdere sau prejudiciu suferit.

**17.4.** La primirea notificării de reziliere Prestatorul va lua măsuri imediate pentru finalizarea serviciilor în mod prompt și organizat astfel încât costurile aferente să fie minime şi va întocmi un raport cu privire la executarea Contractului până la momentul rezilierii în termen de 10 zile de la primirea notificării.

**17.5.** În cazul rezilierii Contractului, Prestatorul va asigura supravegherea lucrărilor până la angajarea unui nou diriginte de şantier şi va răspunde conform legii şi prezentului Contract până la desemnarea noului diriginte şi preluarea efectivă de către acesta a sarcinilor şi atribuţiilor.

**17.6.** În cazul rezilierii contractului, Prestatorul va fi responsabil pentru lucrările verificate şi avizate conform art. 11, iar la încetarea activităţii va preda Achizitorului toate documentele referitoare la lucrările verificate în perioada de valabilitate a Contractului.

**17.7.** Prevederile art. 17.5 și art. 17.6 sunt aplicabile și în situația prevăzută la art. 18.

**18. Rezilierea Contractului din inițiativa Prestatorului**

**18.1.** În urma unui preaviz de 30 de zile acordat Achizitorului, Prestatorul poate rezilia contractul dacă Achizitorul:

a) nu își îndeplinește obligația de plată către Prestator a sumelor datorate acestuia în condiţiile şi la termenul prevăzut la art. 15.3. din prezentul Contract;

b) nu își îndeplinește în mod repetat obligațiile asumate, cu privire la care a fost notificat în mod repetat;

c) suspendă derularea serviciilor sau a oricăror părți a acestora pentru mai mult de 120 zile, pentru motive nespecificate în prezentul Contract sau independente de culpa Prestatorului.

**18.2.** Rezilierea nu va afecta nici un alt drept al Achizitorului sau al Prestatorului dobândit în temeiul prezentului contract.

**18.3.** În cazul unei asemenea rezilieri, Achizitorul va despăgubi Prestatorul pentru prejudiciul efectiv suferit și dovedit de către acesta, cauzat în mod direct de neîndeplinirea obligațiilor de către Achizitor.

**19. Suspendarea şi denunţarea Contractului**

**19.1.** Achizitorul are dreptul de a suspenda prezentul Contract, fără plata oricăror despăgubiri sau orice alte obligaţii suplimentare, printr-o notificare scrisă adresată Prestatorului, cu respectarea unui termen de preaviz de 10 zile, în cazul în care din orice motive se dispune suspendarea pentru o perioadă mai mare de 15 zile a lucrărilor de construcţie prevăzute la art. 2.1.

**19.2.** Achizitorul are dreptul de a denunţa unilateral prezentul Contract, fără plata oricăror despăgubiri sau orice alte obligaţii suplimentare, printr-o notificare scrisă adresată Prestatorului, cu respectarea unui termen de preaviz de 30 de zile, în cazul în care din orice motive se dispune suspendarea pentru o perioadă mai mare de 45 de zile ori oprirea lucrărilor de construcţie prevăzute la art. 2.1.

**19.3.** Suspendarea ori denunţarea Contractului nu vor afecta drepturile Prestatorului născute anterior suspendării sau denunţării.

**20. Garanţia de bună execuţie a contractului**

**20.1.** (1) Garanţia de bună execuţie se constituie în condițiile legii, conform art.40 din HG 395/2016, din valoarea contractului fără TVA.

(2) Prestatorul are obligaţia de a deschide în termen de 5 zile lucrătoare de la data semnării și înregistrării prezentului contract la sediul achizitorului un cont de disponibil la dispoziţia achizitorului la unitatea Trezoreriei Statului din cadrul organului fiscal competent. Suma iniţială care se depune de către prestator în contul de disponibil astfel deschis nu trebuie să fie mai mică de 0,5% din preţul contractului. Contul astfel deschis este purtător de dobândă în favoarea prestatorului.

(3) Pe parcursul îndeplinirii contractului achizitorul urmează să alimenteze acest cont de disponibil prin reţineri succesive din sumele datorate şi cuvenite prestatorului până la concurenţa sumei stabilite drept garanţie de bună execuţie la alin. (1).

(4) Achizitorul va înştiinţa prestatorul despre vărsământul efectuat, precum şi despre destinaţia lui. Din contul de disponibil deschis la Trezoreria Statului pe numele prestatorului pot fi dispuse plăţi atât de către prestator, cu avizul scris al achizitorului care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a achizitorului, în situaţia prevăzută la art. 20.3.

**20.2.** Achizitorul va emite ordinul administrativ de începere a Contractului numai după ce Prestatorul a făcut dovada constituirii garanţiei de bună execuţie conform prezentului Contract.

**20.3.** Achizitorul va putea executa integral sau parţial garanţia de bună execuţie, în limita prejudiciului creat, dacă Prestatorul nu îşi execută, cu întârziere sau execută necorespunzător obligaţiile asumate prin prezentul contract. Achizitorul va notifica Prestatorului executarea garanţiei, precizând totodată obligaţiile care nu au fost respectate.

**20.4.** Garanţia de bună execuţie se va elibera Prestatorului în termen de 14 zile de la încheierea procesului-verbal de recepţie finală fără obiecţii pentru lucrările pentru care Prestatorul asigură serviciile potrivit prezentului Contract, dacă Achizitorul nu a ridicat până la acea dată pretenții asupra ei.

**20.5.** În situația în care pe perioada derulării prezentului Contract este executată garanția de bună-execuție parțial sau în întregime, Prestatorul este obligat ca în termen de maximum 5 zile de la data executării acesteia să reîntregească valoarea sa. În situația neîndeplinirii acestei obligații în interiorul termenului menționat anterior Achizitorul are dreptul să rezilieze prezentul contract fără îndeplinirea vreunei formalități, nefiind necesară nici o notificare sau altă măsură în vederea înștiințării rezilierii Contractului pentru motivul menționat anterior, nefiind necesară, de asemenea, nicio încuviințare sau intervenție din partea vreunei instanțe judecătorești și/sau arbitrale.

**21. Interdicția cesionării și a subcontractării**

**21.1**. Este interzisă cesionarea sau subcontractarea de către Prestator, în tot sau în parte, a drepturilor și obligațiilor asumate prin prezentul contract.

**21.2.** În situația încălcării acestei interdicţii Achizitorul are dreptul să rezilieze prezentul Contract fără îndeplinirea vreunei formalități, nefiind necesară nicio notificare sau altă măsură în vederea înștiințării rezilierii contractului pentru motivul menționat anterior, nefiind necesară, de asemenea, nicio încuviințare sau intervenție din partea vreunei instanțe judecătorești și/sau arbitrale.

**22. Forţa majoră**

**22.1.** Forţa majoră este constatată de o autoritate competentă.

**22.2.** Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care aceasta acţionează.

**22.3.** Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**22.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

**22.5.** Dacă forţa majoră acţionează sau se estimează că va acţiona o perioadă mai mare de 45 de zile, oricare dintre părţi va avea dreptul să notifice celeilalte părţi încetarea de plin drept a prezentului contract, fără ca vreuna dintre ele să poată pretinde celeilalte daune-interese.

**23. Amendamente**

**23.1.** Părţile contractante au dreptul, pe durata îndeplinirii Contractului, de a conveni modificarea clauzelor Contractului.

**23.2.** Dacă solicitarea de modificare provine de la Prestator, acesta trebuie să înregistreze solicitarea la Achizitor cu cel puțin 30 zile înainte de data preconizată pentru intrarea în vigoare a modificării, cu excepția cazurilor care sunt temeinic justificate de către Prestator și acceptate de către Achizitor.

**23.3.** Nicio modificare nu poate fi efectuată retroactiv.

**23.4.** Orice modificare a prezentului Contract se va efectua în scris, aprobat corespunzător de ambele părţi, indiferent dacă aprobarea ia forma unui singur înscris sau mai multe înscrisuri, respectiv dacă înscrisul modificat este denumit act adiţional sau nu.

**24. Ajustarea preţului contractului**

**24.1.** Pentru serviciile prestate, plăţile datorate de Achizitor Prestatorului sunt cele specificate în propunerea financiară, anexă la Contract.

**24.2.** Preţul Contractului este ferm și nu se ajustează.

**25. Soluţionarea litigiilor**

**25.1.** Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea Contractului.

**25.2.** Litigiile și divergențele ivite între părți în legătură cu executarea prezentului Contract în cazul cărora părţile nu au reuşit să ajungă la o soluţie amiabilă vor fi deduse judecării instanţelor competente de la sediul Achizitorului.

**26. Comunicări**

**26.1.** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

**26.2.** Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**27. Legea aplicabilă contractului**

**27.1.** Contractul va fi interpretat conform legilor din România.

Prezentul contract s-a încheiat în două exemplare, câte unul pentru fiecare parte contractantă.

|  |  |  |
| --- | --- | --- |
| **Achizitor,**  Județul Harghita prin  Consiliul Județean Harghita | | **Prestator,** |
|  | |  |
|  |  |  |
|  |  |  |
|  |  |  |
|  |  |  |
|  |  |  |